કરણ જૌહરના ધર્મા પ્રોડક્શનના બૅનર હેઠળ યશ જૌહર નિર્મિત કભી ખુશી કભી ગમ ફિલ્મમાં કાજોલ ફરી એક વાર શાહરુખના નાયિકા બન્યાં. ફિલ્મમાં અમિતાભ બચ્ચન, કરીના કપૂર અને હૃતિક રોશન પણ હતાં. ફિલ્મમાં મહત્વના કલાકારો હોવા છતાં કાજોલનું મસ્તી ભર્યું પાત્ર વખાણવા લાયક હતું. આ ફિલ્મ બદલ કાજોલે ઝી સિને સ્પેશિયલ ઍવૉર્ડ મેળવ્યો હતો. કાજોલ-શાહરુખને બેસ્ટ જોડી ઍવૉર્ડ (સ્ક્રીન ઍવૉર્ડ) પણ મળ્યો.